אנטרופיית פון נוימן

איור 1- ג'ון פון נוימן
אנטרופיית פון נוימן היא הכללה קוונטית של אנטרופיית שאנון הקלאסית. אנטרופיה זו הוצעה בשנת 1932 על ידי ג'ון פון נוימן, במפתיע, לפני ששאנון הגה את האנטרופיה שלו (1948). אנטרופיה זו מכמתת את כמות האינפורמציה במערכת, ואת הקורלציה בין מערכות קוונטיות.

אנטרופיית פון נוימן מתקשרת ל- התהליך של קידוד ופענוח מידע.
המטרה של אנטרופיה זו היא לכווץ מידע כדי להפחית את העלות של אחסונו או העברתו.
תאוריה זו נקראת תאוריית קידוד המקור של שאנון<ref name=Info></ref>.
==ביטוי מתמטי==
במערכות קוונטיות, המתוארות על ידי מטריצת הצפיפות, אנטרופיית פון נוימן מתוארת בצורה הבאה<ref name=Props></ref>:

<math> S = - \operatorname{Tr}(\rho \ln \rho),</math>

ערך זה, בפיזיקה, נותן את הקשר בין מכניקה סטטיסטית-קוונטית ותרמודינמיקה: כאשר מטריצת הצפיפויות תוגדר כך- <math> \rho ={e^{-\beta H }\over Z} </math> (<math> Z</math> היא פונקציית החלוקה) נקבל את מצב גיבס המתאר סידור מצבים בשיווי משקל תרמודינמי.

נתמקד במרחב הילברט בעל מימד סופי. בהנחה כי המערכת הקוונטית מיוצגת על ידי סידור של מצבים עצמיים <math> {\{|\phi_{x}\rangle;p_{x}\}}</math>, מטריצת הצפיפות, <math> \rho </math> תהא:
<math> \rho = \sum_x p_x \left| \phi_{x} \right\rang \left\lang \phi_{x} \right| ~ </math>
עבור המקרה הספציפי בו המצבים המעורבים מהווים בסיס אורתונורמלי למרחב הילברט, נקבל כי מטריצת הצפיפות היא אלכסונית, כך שהערכים העצמיים של <math> \rho \ln \rho</math> הם <math> p_{x}\ln{p_x}</math> ואנטרופיית פון נוימן תכתב כך:

<math>S=-\sum_x p_{x}\ln{p_x}=H(X)</math> כאשר <math>X</math> הוא משתנה מקרי עם התפלגות <math>p_{x}</math> .
במקרה זה אנטרופיית פון נוימן זהה לאנטרופיית שאנון.
במקרה בו המצבים המעורבים אינם אורתונורמליים נקבל כי <math>S \neq H(X)</math> . ניתן גם להראות כי באופן כללי מתקיים <math>S \leq H(X)</math>.
===תכונות<ref name=intro></ref>===

#אי שליליות: <math>S \geq 0</math>, כאשר השווין לאפס מתקיים אם ורק אם מטריצת הצפיפויות מייצגת מצב טהור. תכונה זו נובעת ישירות מהגדרת האנטרופיה, כאשר <math>0 \leq p_{x} \leq 1 </math>.
# חסם עליון: <math>S \leq \ln{D}</math> כאשר <math>D</math> הוא מימד מרחב הילברט. מקסימום זה מתקבל עבור מצב מעורב מקסימלי, בו <math>X</math> מתפלג אחיד.
# אינווריאנטית תחת מעבר בסיס של מטריצת הצפיפויות, זאת אומרת <math>S(\rho)=S(U \rho U^{\dagger})</math>.
# אדיטיביות:<ref name=add></ref> <math>S(\rho \otimes \sigma)=S(\rho)+S(\sigma)</math>.
# תת חיבוריות: <math>S(\rho_{AB}) \leq S(\rho_{A})+ S(\rho_{B})</math>, עבור [https://www.quantiki.org/wiki/bipartite#:~:text=Something%20is%20said%20to%20bipartite,and%20called%20Alice%20and%20Bob מצב בי-פרטיטי].
# תת-חיבוריות (חזקה):<ref name=sub></ref> <math>S(\rho_{AC}) +S(\rho_{BC})\geq S(\rho_{ABC})+ S(\rho_{C})</math>
# קעירות: <math>S(\rho) \geq \sum_{j}{p_{j} S(\rho_{j})}</math>, כאשר <math>\rho_{j}</math> הוא אופרטור צפיפות במרחב הילברט <math>\mathcal{H}</math> עבור קבוצה סופית <math>\{j\}</math>, ו- <math>\{p_{j}\}</math> פונקציית ההסתברות, כלומר מקיימת <math>0 \leq p_{j} \leq 1, \sum_{j} p_{j}=1</math> ומתקיים: <math>\rho = \sum_{j} \rho_{j} p_{j}</math>.
# אי שוויון עיבוד הנתונים:<ref name=in></ref> <math>S(\mathcal{N(\rho)}) \geq S({\rho})</math>, כאשר: <math>\mathcal {N}: \mathcal{L}(\mathcal{H}_A) \rightarrow \mathcal{L}(\mathcal{H}_B)</math> הוא ערוץ קוונטי יחידני.
# אי שוויון המשולש:<ref name=add></ref> עבור מערכת בי-פרטיטית <math>\rho_{AB}</math> מתקיים <math>|S(\rho_A)-S(\rho_B)| \leq S(\rho_{AB})</math>

==אנטרופיית פון נוימן היחסית<ref name=relative></ref>==
באנלוגיה ישירה לאנטרופיית שאנון היחסית, נגדיר את אנטרופיית פון נוימן היחסית:

<math>S_{Rel}(\sigma || \rho) \triangleq \operatorname {Tr} \left( \sigma (\ln \sigma - \ln \rho) \right) </math>

אנטרופיית פון נוימן היחסית נותנת אינדיקציה לכמה קשה להבחין בין המצבים <math>\sigma</math> ו- <math>\rho</math><ref name=Rel></ref>. אנטרופיה זו נודעת גם כאנטרופיה הקוונטית היחסית.

==ראו גם==
* אנטרופיית צאליס
* אנטרופיית שאנון
* אנטרופיית רניי

== הערות שוליים ==

קטגוריה:סטטיסטיקה
קטגוריה:תורת ההסתברות
קטגוריה:תורת האינפורמציה
קטגוריה:ג'ון פון נוימן